text: 6 Tawa waranqa watas ñaupajta jina Isaacwan Rebecawanqa ujllapi iskay wawayoj karqanku: ujnenqa Esaú karqa, ujnintaj Jacob. Paykunaqa wiñasqankuman jina mana kikinchu karqanku, nitaj kikin imastachu ruwarqanku. "Esaúqa campo runa kaspa, monte animalesta sumajta japʼiyta yacharqa", "Jacobtajrí may sonqo tiyaykusqa runa karqa; payqa jarallapipuni kakuyta munaj" (Gén. 25:27). Bibliata tijrachej Robert Alter nisqanman jina, "may sonqo tiyaykusqa runa" nispaqa, "juntʼa sonqo chayri mana juchayoj" niyta munan.